**ПРОТОКОЛ №1**

Днес, 14.11.2023 година, се проведе заседание на комисията по чл.37ж, ал.1 от ЗСПЗЗ, назначена със Заповед №294/02.11.2023 г. на Директора на ОДЗ–Враца за землището на **село Враняк** в състав:

**Председател :** инж.Надежда Илиева – Началник на ОСЗ – гр. Бяла Слатина

**Членове :**

1. Иван Петков - мл. експерт в ОСЗ – гр. Бяла Слатина;
2. Диана Черкезка – ВрИД кметски наместник на с. Враняк;
3. инж. Юлиана Йошовска – старши експерт „АО” - СГКК гр. Враца;
4. Владимир Тодоров – главен експерт ОД „Земеделие“ – гр. Враца;

Заседанието се проведе в сградата на Общинска служба по земеделие - Бяла Слатина.

На заседанието присъстват всички членове на комисията, с изключение на представителя на Кметство Враняк, общ. Бяла Слатина. Има наличие на кворум и заседанието може да се проведе.

На заседанието на комисията не присъстват собственици/ползватели на земеделски земи.

Заседанието на комисията бе открито в 10,30 часа и протече в следният дневен ред:

**І. Комисията прие правила за работа:**

1. Комисията започва своята дейност след издаване на заповед за назначаването и́ и приключва същата не по-късно от 30.12.2023 година.
2. Заседанията на комисията се свикват от председателя и́. Същите се оповестяват надлежно чрез поставяне на обява на информационното табло на ОСЗ – Бяла Слатина и на кметството, както и се публикува на интернет страницата на ОДЗ – Враца и Община Бяла Слатина. За заседанията на комисията се съставя протокол.
3. Заседанията на комисията се провеждат при наличие на кворум (ако присъстват повече от половината от членовете й). В случай, че кворумът не е налице, то заседанието на комисията се отлага за друга дата, но не по-късно от три работни дни.
4. Общинската служба по земеделие предоставя на председателя на комисията заявленията по чл. 37ж, ал. 2 от ЗСПЗЗ, както и списък/регистър (на хартиен и/или на магнитен носител) на имотите пасища, мери и ливади декларирани за ползване в реалните им граници и заявени за участие в споразумение, заедно с данни за регистрираните в общинската служба по земеделие договори за ползване и/или документи за собственост, както и данни за имотите с начин на трайно ползване пасища, мери и ливади, за които няма сключени договори и не са подадени декларации по чл. 37б, ал. 1 от ЗСПЗЗ с данни за техните собственици, за което се изготвя приемно-предавателен протокол.

**ІІ. Извършване на проверка от комисията:**

За землището на село Враняк е постъпило само един брой заявление за участие в споразумение, съгласно срока по чл.37ж, ал.2 от ЗСПЗЗ.

Комисията извърши проверка дали лицата по чл.37ж, ал. 1 от ЗСПЗЗ отговарят на условията по чл. 37и, ал. 4 от ЗСПЗЗ, въз основа на изготвена и предоставена от БАБХ официална справка за всички регистрирани до 20 октомври на текущата година в Интегрираната информационна система на БАБХ:

1. животновъдни обекти;

2. собственици или ползватели на регистрирани животновъдни обекти;

3. пасищни селскостопански животни в животновъдните обекти.

На основание чл.37ж, ал.9 от ЗСПЗЗ и съгласно изготвена справка на 09.11.2023 година, комисията констатира, че лицата подали заявление за участие в процедурата по чл.37ж, ал.1 от ЗСПЗЗ, не отговарят на условията по чл.37и, ал.4 от ЗСПЗЗ, а именно: „Пасищата, мерите и ливадите се разпределят между правоимащите, които имат регистрирани животновъдни обекти в съответното землище“.  В конкретният случай, животновъдният обект е регистриран в населено място Кормянско, община Севлиево, област Габрово.

**ІІІ. Констатации на комисията:**

Комисията реши: Според действащата разпоредба на чл. 37ж от Закона за собствеността и ползването на земеделските земи ( ЗСПЗЗ), в процедура за създаване на масиви за ползване на пасища, мери и ливади могат да участват само животновъди, които имат регистриран животновъден обект в съответното землище. Следователно, масиви за ползване на пасища, мери и ливади се създават по споразумения между собственици и/или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в землища, в които имат регистриран животновъден обект. При започната процедура по изготвяне на споразумение и при констатиране от страна на комисията, че участника в процедурата не отговаря на условията за участие, съгласно чл.37и, ал.4 от ЗСПЗЗ, в срока, определен по чл.37ж, ал.10 от ЗСПЗЗ, да се изготви доклад от комисията с предложение до директора на ОДЗ – Враца, за издаване на заповед за прекратяване на процедурата по създаване на масиви за ползване по чл.37ж от ЗСПЗЗ за землището на село Враняк.

Протоколът от днешното заседание на комисията да бъде обявен не по-късно от 3 дни на информационното табло на ОСЗ- Бяла Слатина и на интернет страницата на ОДЗ – Враца.

КОМИСИЯ:

ПРЕДСЕДАТЕЛ: ……………/П/………………

/инж. Н. Илиева/

И ЧЛЕНОВЕ: 1. …………/П/……………….

/И. Петков/

2. …………/П/…………………

/инж. Ю. Йошовска/

3. …………/П/…………………

/В. Тодоров/